section_heading: Povijest
paragraph_text: Braća Horten su davnih 1930-ih godina radili na principu tzv. letećeg krila kako bi poboljšali performanse zračnih jedrilica. Tadašnja Njemačka vlada financirala je dizajnere jedrilica jer zbog zabrane proizvodnje vojnih zrakoplova propisane Versailleskim ugovorom nisu mogli proizvoditi nikakva vojna sredstva. Leteće krilo je dizajnirano tako da se miču sve nepotrebne površine, a to omogućava najbolju aerodinamiku. Nakon što je izdan zahtjev za avionima 3x1000 braća Horten su shvatila da bi njihov aerodinamičan avion mogao zadovoljiti ako mu se smanji brzina jer bi tada potrošnja goriva bila manja, ali bi se povećao dolet. Njemačko ratno zrakoplovstvo (Reichsluftfahrtministerium) je također zahtijevalo da se na avion namontiraju i dvije 30&nbsp;mm strojnice jer su mislili da bi avion zbog svoje brzine, koja je tada bila puno veća nego brzina bilo kojeg savezničkog aviona, mogao biti korišten i kao lovac. mini|lijevo|200px|Stražnja strana